বিএনপি-জামায়াত অপশক্তিকে মোকাবেলায় প্রস্তুত থাকার আহ্বান কাদেরের
আওয়ামী লীগের সাধারণ সম্পাদক এবং সড়ক পরিবহন ও সেতু মন্ত্রী ওবায়দুল কাদের এমপি বিএনপি-জামায়াত অপশক্তিকে মোকাবেলায় মানসিক, রাজনৈতিক ও সাংগঠনিকভাবে প্রস্তুতি গ্রহণের জন্য দলীয় নেতা-কর্মীদের প্রতি আহ্বান জানিয়েছেন।
তিনি শুক্রবার বিকেলে রাজধানীর ধানমন্ডিস্থ ৩২ নম্বর সড়কে অবস্থিত বঙ্গবন্ধু ভবনের সামনে ১৫ আগস্ট জাতীয় শোক দিবস উপলক্ষে আওয়ামী স্বেচ্ছাসেবক লীগ আয়োজিত আলোচনা সভায় প্রধান অতিথির বক্তৃতা করছিলেন।
ওবায়দুল কাদের বলে, “আবার আমরা দু:সময়ে পতিত হয়েছি, চক্রান্তের মুখে পতিত হয়েছি, আবারও ষড়যন্ত্র চলছে। প্রধানমন্ত্রী শেখ হাসিনার অর্জনকে নস্যাত করার জন্য এই ষড়যন্ত্র শুরু হয়েছে।”
তিনি বিএনপি’কে উদ্দেশ্য করে বলেন, “একটি দল বিষধর সাপের মতো সুযোগ পেলেই ছোবল মারে। ইস্যুর পর ইস্যু খোজে, কিন্তু আন্দোলনে মাঠে থাকে না। সাড়ে ৮ বছরে কোন আন্দোলন করতে পারেনি।”
কাদের আরও বলেন, বিএনপির শাসন আমল মানেই সারি সারি লাশ, শত শত মানুষ পুড়িয়ে মারা। আর লুটপাটের অপর নাম বিএনপি। ”
আওয়ামী লীগ সাধারণ সম্পাদক দলের নেতা-কর্মীদের উদ্দেশ্যে বলেন, “অপশক্তিকে প্রতিহত করতে আপনাদেরকে প্রস্তুত থাকতে হবে। প্রধানমন্ত্রী শেখ হাসিনার নেতৃত্বে জনগণকে সাথে নিয়ে তাদের মোকাবেলা করতে মানসিক, রাজনৈতিক ও সাংগঠনিকভাবে প্রস্তুত থাকতে হবে।”
ওবায়দুল কাদের আরও বলেন, প্রধানমন্ত্রী শেখ হাসিনার নেতৃত্বে আমরাই আবার জয়ী হবো এবং সরকার গঠন করবো।
আওয়ামী স্বেচ্ছাসেবক লীগের সভাপতি এডভোকেট মোল্লা মো. আবু কাওছারের সভাপতিত্বে অনুষ্ঠানে বিশেষ অতিথির বক্তব্য দেন দলের সভাপতিমন্ডলীর সদস্য কর্ণেল (অব:) মুহাম্মদ ফারুক খান এমপি, সাংগঠনিক সম্পাদক কৃষিবিদ আ ফ ম বাহাউদ্দিন নাছিম এমপি, সংস্কৃতি বিষয়ক সম্পাদক অসীম কুমার উকিল ও ঢাকা-১০ আসনের সংসদ সদস্য ব্যারিস্টার ফজলে নূর তাপস।
দেশে বিচারহীনতা চলছে: এরশাদ দলীয় শৃঙ্খলা ভঙ্গের অভিযোগে দুই আ.লীগ নেতা বহিষ্কার ৪৭ ইউনিয়ন ও ৬ পৌরসভায় আ.লীগের প্রার্থী ঘোষণা আন্দোলনে যাচ্ছে বিএনপি, উপদেষ্টাদের জানালেন খালেদা বৃহস্পতিবার রাজশাহী যাচ্ছেন প্রধানমন্ত্রী ‘প্রধান বিচারপতির বিচার হবে জনতার আদালতে’